Kiropraktik til dyr har fokus på at vedligeholde og forbedre bevægeligheden i rygsøjlen, da dette har stor betydning for dyrets bevægelighed i det hele taget. En bevægelig rygsøjle vil forbedre både dyrets energi, en effektiv udveksling af oplysninger fra rygmarv til og fra alle organer og væv i kroppen via nervebanerne, dyrets præstationsevne samt dyrets sundhed.
Kiropraktik kan bl.a. anvendes i følgende tilfælde:
Kiropraktik har haft så god effekt på enkelte dyr på flyvevåbnets hundeskole, at det er blevet besluttet, at en kiropraktisk undersøgelse og evt. behandling skal være en del af kvartalseftersynet af alle hunde på Flyvestations Karups Hundeskole.
Kiropraktik på katte
Hvor mange behandlinger har mit kæledyr brug for?
Det er forskelligt fra tilfælde til tilfælde. Generelt kan siges, at jo længere et problem har stået på, jo flere behandlinger kræves der. I nogle tilfælde skyldes "skævheden" i ryggen en permanent skade et helt andet sted i kroppen (for eksempel ensidig hofteledsdysplasi), og i disse tilfælde vil regelmæssige, livslange behandlinger være nødvendige for at vedligeholde bevægeligheden.
Processen kan sammenlignes med det tandlægen gør, når der skal rettes op på en tandstilling. Bøjler bliver lagt på og justeret gradvis over tid, indtil tænderne bliver på den korrekte plads. Når et dyrs ryg har været justeret lidt efter lidt, er det målet, at kroppen på et tidspunkt vil acceptere rygsøjlens nye position som normal, og at muskler og sener vil vedholde denne position.
En justering er et hurtigt, lavstyrke, specifikt og kontrolleret tryk langs leddets vinkling. Den påvirker knoglernes bevægelighed takket være dens inflydelse på de sener, ligamenter, muskler og ikke mindst nervebaner, som omringer et led. Alle bevægelser ligger indenfor leddets normale bevægelsesomfang. En justering gør ikke ondt og skader ikke dyret.
Læs mere om kiropraktik til dyr på engelsk.